text: Рекс Тилърсън пристигна в Пекин, ще се обсъждат общи проблеми | Bloombergtv.bg
  Рекс Тилърсън пристигна в Пекин, ще се обсъждат общи проблеми
  Ще се правят и подготовки за посещението на Тръмп през ноември
  30 септември 2017 | 12:03
  Държавният секретар на САЩ Рекс Тилърсън пристигна в Пекин днес за обсъждане на търговията между двете страни, казуса със Северна Корея, както и подготовка за посещението на президента Доналд Тръмп през ноември. Това съобщи Associated Press.
  Това е второто посещение на Тилърсън във втората световна икономика.
  Отношенията между Пекин и Вашингтон се смятат за по-решаващи от всякога в контекста на ядрените оръжия и балистичните ракети на Северна Корея. Ситуацията навлиза в нова, опасна фаза, имайки предвид, че лидерът Ким Чен Ун и Тръмп разменят лични обиди и заплахи за война, без признаци на дипломатическо решение.
  Говорителят на китайското външно министерство Лу Кан заяви в петък, че преговорите ще се съсредоточат върху "въпроси, свързани с подобряването на двустранните отношения, посещението на президента Тръмп в Китай, който бе поканен от китайския президент Си Дзинпин, както и международните и регионални въпроси, свързани с общите проблеми".